શહેરના કોઠારીયા સોલ્વન્ટ જવાના રોડ ઉપરથી શનિવારે સવારે એક હત્યા કરાયેલી લાશ મળી આવી હતી જેથી આજી ડેમ પોલીસ સ્ટેશનના પીઆઇ એમ જે રાઠોડ સહિતનો સ્ટાફ દોડી ગયો હતો પ્રાથમિક તપાસમાં મૃતક મચ્છોનગરમાં રહેતો પરેશ ઉર્ફે પવો નાથાભાઈ ગોહેલ જાતે ભરવાડ હોવાનું જાણવા મળ્યું હતું આ ગુનાનો ભેદ ઉકેલવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ અતુલ સોનારા, પીએસઆઇ જોગરાણા, પીએસઆઇ પટેલ સહિતની ટિમો કામે લગાડી હતી દરમિયાન એએસઆઇ બળભદ્રસિંહ જાડેજા, નગીનભાઈ ડાંગર અને યુવરાજસિંહ ઝાલાને મળેલી બાતમી આધારે મયુરભાઈ પટેલ, સંજયકુમાર રૂપાપરા, પ્રદીપસિંહ જાડેજા, એભલભાઈ બરાલીયા, મનજીભાઇ ડાંગર, હિરેનભાઈ સોલંકી, પરેશગીરી ગોસ્વામી અને મહિલા કોન્સ્ટેબલ મિતાલીબેન ઠાકરને સાથે રાખીને આ ગુનાને અંજામ આપનાર પ્રહલાદ પ્લોટના મયુર ઉર્ફે મયલો ચંદુભાઈ ચાવડીયા જાતે ભરવાડ અને મૃતકની પત્ની કિરણબેન પરેશભાઈ ગોહેલની ધરપકડ કરી ગુનાનો ભેદ ઉકેલી નાખ્યો હતો આ અંગે વિગતો આપવા યોજાયેલ પત્રકાર પરિષદમાં માહિતી આપતા એસીપી ક્રાઇમ જયદીપસિંહ સરવૈયાએ જણાવ્યું હતું કે મૃતક પરેશના લગ્ન કિરણ સાથે 20 વર્ષ પહેલા થયા હતા ત્યારથી પરેશ કિરણને દારૂ ઢીંચી રોજ મારકૂટ કરતો હતો તેને સંતાનમાં બે દીકરા છે હાલ પરેશ ત્રણ ઘર મૂકી રહેતા તેના માતા સાથે રહેતો હતો બે વર્ષ પૂર્વે કિરણ દ્વારકા ફરવા ગઈ ત્યારે પરેશ સાથે મુલાકાત થઇ હતી અને નંબરની આપલે કર્યા બાદ બંને વચ્ચે પ્રેમ પાંગર્યો હતો.